**๑**

**รายงานการประชุม**

**การประชุมสภาองค์การบริหารส่วนตำบลศรีบุญเรือง ครั้งแรก**

**วันที่ ๓๐ เดือน ธันวาคม พ.ศ.๒๕๖๔ เวลา ๐๙.๐๐น.**

**ณ.ห้องประชุมสภาองค์การบริหารส่วนตำบลศรีบุญเรือง**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

ผู้**มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| ๑. | นายวิริยะ เรืองสมบัติ | สมาชิกสภา อบต.ศรีบุญเรือง หมู่ที่ ๕ | วิริยะ เรืองสมบัติ |
| ๒. | นายประภัทร วัฒนสุข | สมาชิกสภา อบต.ศรีบุญเรือง หมู่ที่ ๖ | ประภัทร วัฒนสุข |
| ๓. | นายวันดี ศรีพุฒธา | สมาชิกสภา อบต.ศรีบุญเรือง หมู่ที่ ๗ | วันดี ศรีพุฒธา |
| ๔. | นายชัยศิลป์ ทองกาสี | สมาชิกสภา อบต.ศรีบุญเรือง หมู่ที่ ๘ | ชัยศิลป์ ทองกาสี |
| ๕. | นายประดิษฐ์ ทองรักษ์ | สมาชิกสภา อบต.ศรีบุญเรือง หมู่ที่ ๙ | ประดิษฐ์ ทองรักษ์ |
| ๖. | นายประพันธ์ ขันโยธา | สมาชิกสภา อบต.ศรีบุญเรือง หมู่ที่ ๑๐ | ประพันธ์ ขันโยธา |
| ๗. | นายบุญเลิศ บัวแสง | สมาชิกสภา อบต.ศรีบุญเรือง หมู่ที่ ๑๑ | บุญเลิศ บัวแสง |
| ๘. | นายสมภาร อินธิสร | สมาชิกสภา อบต.ศรีบุญเรือง หมู่ที่ ๑๒ | สมภาร อินธิสร |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| ๑. | ส.ต.ต.จำนงค์ ชาลีคาร | ผอ.รร.บ้านท่าม่วง | จำนง ชาลีคาร |
| ๒. | นางพรเพ็ญ ชลไพร | ผู้ใหญ่บ้าน หมู่ที่ ๘ | พรเพ็ญ ชลไพร |
| ๓. | นายสงวน พรมฉวี | สารวัตรกำนัน | สงวน พรมฉวี |
| ๔ | นายปัญญา ชลไพร | ผู้ใหญ่บ้าน หมู่ที่ ๗ | ปัญญา ชลไพร |
| ๕ | นายวัชระ เย็นสวัสดิ์ | เจ้าหน้าที่อ่างหนองแก้ว | วัชระ เย็นสวัสดิ์ |
| ๖ | นายอุทร กองเกิด | ผู้ช่วยผู้ใหญ่บ้าน หมู่ที่ ๖ | อุทร กองเกิด |
| ๗  ๘ | นายวรโชติ กล่อมจิต  นางกาญจนา ดงเจริญ | ปลัดองค์การบริหารส่วนตำบลศรีบุญเรือง  รองปลัดองค์การบริหารส่วนตำบล  ศรีบุญเรือง | วรโชติ กล่อมจิต  กาญจนา ดงเจริญ |
| ๙ | นายสมชาย บุตรี | ผู้อำนวยการกองช่าง | สมชาย บุตรี |
| ๑๐. | ว่าที่ร้อยตรีคนบุญ ศิริโชติ | หัวหน้าสำนักปลัดอบต. | คนบุญ ศิริโชติ |
| ๑๑. | นายสวาท ทรรศสวรรค์ | ผู้ใหญ่บ้าน หมู่ที่ ๙ | สวาท ทรรศสวรรค์ |
| ๑๒. | นายสิงห์ทอง เสคำพันธ์ | ผู้ใหญ่บ้าน หมู่ที่ ๕ | สิงห์ทอง เสคำพันธ์ |
| ๑๓ | นางนงลักษณ์ บุญศรี | นักวิชาการเงินและบัญชี | นงลักษณ์ บุญศรี |
| ๑๔ | นายสมประสงค์ บุตรี | ผู้ใหญ่บ้าน หมู่ที่ ๑๑ | สมประสงค์ บุตรี |
| ๑๕ | นายนิพนธ์ จอมกระโทก | ผู้ใหญ่บ้าน หมู่ที่ ๑๒ | นิพนธ์ จอมกระโทก |
| ๑๖ | นางฉวีวรรณ ศรีโนเรศ | นักทรัพยากรบุคคล | ฉวีวรรณ ศรีโนเรศ |
| ๑๗ | นางกัลยา จันทร์ทอง | นักวิเคราะห์นโยบายและแผน | กัลยา จันทร์ทอง |

**เริ่มประชุม เวลา ๐๙.๐๐ น.**

-เรื่องก่อนเข้าวาระการประชุมนายวรโชติ กล่อมจิต ตำแหน่ง ปลัดองค์การบริหารส่วนตำบลศรีบุญเรือง พร้อมสมาชิกสภา อบต.ศรีบุญเรือง ทั้ง ๘ หมู่บ้านและพนักงานส่วนตำบล กำนัน ผู้ใหญ่บ้าน ต้อนรับท่านนายอำเภอชนบท กราบเรียนท่านนายอำเภอชนบท จุดธูปเทียนบูชาพระรัตนตรัย พร้อมนำสวดมนต์ และร้องเพลงชาติร่วมกัน

-นายวรโชติ กล่อมจิต ปลัดองค์การบริหารส่วนตำบลศรีบุญเรือง อ่านประกาศอำเภอ

ชนบท เรื่อง กำหนดประชุมสภาองค์การบริหารส่วนตำบลศรีบุญเรือง ลงวันที่ ๒๘ ธันวาคม ๒๕๖๔ และกราบเรียนเชิญ นายศักดิ์ดา ต้นคชสาร ตำแหน่ง นายอำเภอชนบท กล่าวเปิดประชุมสภา อบต.ศรีบุญเรือง ครั้งแรก ครับ

-นายอำเภอชนบทกล่าวเปิดประชุมสภา อบต.ศรีบุญเรือง ครั้งแรก พร้อมกล่าวให้โอวาท

แนะนำการทำงานของสมาชิกสภาอบตฯแบบบูรณาการ ประสานกับ นายก อบต.,ปลัด

อบต.,พนักงานส่วนตำบล,ฝ่ายปกครอง,และองค์กรที่มีอยู่ในพื้นที่และนอกพื้นที่อีกทั้ง

หน่วยงานระดับอำเภอ,ระดับจังหวัดเพื่อนำมาประกอบในการปฏิบัติหน้าที่ สมาชิกสภา

อบต.ศรีบุญเรือง ตามพระราชบัญญัติสภาและองค์การบริหารส่วนตำบล พ.ศ. ๒๕๓๗

แก้ไขเพิ่มเติม (ฉบับที่ ๗) พ.ศ. ๒๕๖๒ มาตรา ๔๖ สภาองค์การบริหารส่วนตำบล

มีอำนาจหน้าที่ ดังต่อไปนี้

**๓**

(๑)ให้ความรู้เห็นชอบแผนพัฒนาองค์การบริหารส่วนตำบล เพื่อเป็นแนวทาง

ในการบริหารกิจการขององค์การบริหารส่วนตำบล

(๒)พิจารณาและให้ความเห็นชอบร่างข้อบัญญัติองค์การบริหารส่วนตำบล

ร่างข้อบัญญัติงบประมาณรายจ่ายประจำปี และร่างข้อบัญญัติงบประมาณรายจ่าย

เพิ่มเติม

(๓) ควบคุมการปฏิบัติงานของนายกองค์การบริหารส่วนตำบล ให้เป็นไปตาม

กฎหมาย นโยบาย แผนพัฒนาองค์การบริหารส่วนตำบล ข้อบัญญัติ ระเบียบ และ

ข้อบังคับของทางราชการ

จึงขอเปิดการประชุมสภา อบต.ศรีบุญเรือง ครั้งแรกเพื่อให้มีการเลือก ประธานสภา อบต.,รองประธาน อบต, เลขาสภา อบต. ตามระเบียบตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.๒๕๔๗ แก้ไขเพิ่มเติมถึง (ฉบับที่ ๒) พ.ศ.๒๕๕๔ ข้อ ๘ วิธีเลือกประธานสภาท้องถิ่น ให้สมาชิกสภาท้องถิ่นแต่ละคนมีสิทธิเสนอชื่อสมาชิกสภาท้องถิ่นคนหนึ่งที่ตนเห็นว่าสมควรให้เป็นผู้ดำรงตำแหน่งประธานสภาท้องถิ่น การเสนอนั้นต้องมีสมาชิกสภาท้องถิ่นรับรองไม่น้อยกว่าสองคน โดยให้สมาชิกสภาท้องถิ่นแต่ละคนมีสิทธิรับรองได้เพียงครั้งเดียว ชื่อที่เสนอไม่จำกัดจำนวน และให้สมาชิกสภาท้องถิ่นลงคะแนนเลือกจากชื่อเหล่านั้น โดยวิธีเขียนชื่อตัวและชื่อสกุลของผู้ที่ถูกเสนอชื่อคนละหนึ่งชื่อ เมื่อตรวจนับแล้วให้ประธานที่ประชุมประกาศคะแนนต่อที่ประชุมสภาท้องถิ่น ผู้ได้คะแนนสูงสุดเป็นผู้ได้รับเลือก ถ้ามีผู้ได้คะแนนสูงสุดเท่ากันหลายคน ให้เลือกใหม่เฉพาะผู้ที่ได้คะแนนสูงสุดนั้น โดยใช้วิธีเดิม ถ้าผลการเลือกใหม่ปรากฏว่ายังมีผู้ได้คะแนนสูงสุดเท่ากันอีกให้ใช้วิธีจับสลากเฉพาะผู้ได้คะแนนสูงสุดเท่ากัน วิธีการเสนอชื่อและการรับรองตามวรรคหนึ่งให้นำความในข้อ ๓๙ มาใช้บังคับโดย อนุโลมให้ประธานที่ประชุมเชิญสมาชิกสภาท้องถิ่นไม่น้อยกว่าสองคนช่วยตรวจนับคะแนน วิธีจับสลากตามวรรคหนึ่งให้ประธานที่ประชุมดำเนินการให้ผู้ได้คะแนนสูงสุดเท่ากันตกลงกันเสียก่อนว่าจะให้ผู้ใดเป็นผู้จับสลากก่อนหลัง หากตกลงกันไม่ได้ให้ประธานที่ประชุมจับสลากว่าผู้ใดจะเป็นผู้จับสลากก่อนหลัง แล้วให้จัดทำบัตรสลากชนิด สีและขนาดอย่าง เดียวกันตามจำนวนเท่ากับจำนวนผู้ได้รับคะแนนสูงสุดเท่ากันโดยเขียนข้อความว่า “ได้รับเลือกเป็นประธานสภาท้องถิ่น ” เพียงบัตรเดียว นอกนั้นเขียนข้อความว่า “ไม่ได้รับเลือกเป็นประธานสภาท้องถิ่น”และขอมอบให้ปลัดองค์การบริหารส่วนตำบลศรีบุญเรือง ซึ่งต่อไปนี้ให้ปฏิบัติหน้าที่เลขาสภาอบต. ศรีบุญเรืองชั่วคราว ดำเนินการตามข้อกฎหมายต่อไป

**ระเบียบวาระที่ ๑ - เรื่องที่ประธานแจ้งให้ทราบต่อที่ประชุม**

**เรื่องที่ ๑**  เลขานุการสภาองค์การบริหารส่วนตำบลศรีบุญเรือง (ปลัดองค์การบริหารส่วนตำบลศรีบุญเรือง) ในฐานะเลขานุการสภาชั่วคราวอ่านประกาศ เรื่องประกาศผลการเลือกตั้งสมาชิกสภาองค์การบริหารส่วนตำบลฯ (หนังสือสำนักงาน

**๔**

คณะกรรมการการเลือกตั้งประจำจังหวัดขอนแก่น ด่วนที่สุด ที่ ลต (ขก) ๐๐๐๒/๒๕๖๕ ลงวันที่ ๒๗ ธันวาคม ๒๕๖๔)

**เรื่องที่ ๒** เลขานุการสภาองค์การบริหารส่วนตำบลศรีบุญเรือง (ปลัดองค์การบริหารส่วนตำบลศรีบุญเรือง) ในฐานะเลขานุการสภาชั่วคราวอ่านประกาศอำเภอชนบท เรื่อง กำหนดประชุมสภาองค์การบริหารส่วนตำบลศรีบุญเรือง ครั้งแรก

**เรื่องที่ ๓** เลขานุการสภาองค์การบริหารส่วนตำบลศรีบุญเรือง (ปลัดองค์การบริหารส่วนตำบลศรีบุญเรือง) ) ในฐานะเลขานุการสภาชั่วคราว เรียนเชิญสมาชิก สภา อบต.ศรีบุญเรืองผู้มีอายุสูงสุดอยู่ในที่ประชุมนั้นทำหน้าที่ประธานสภาชั่วคราว แต่หากผู้มีคุณสมบัติ ไม่ยอมทำหน้าที่ให้ผู้มีอายุสูงสุดรองลงมาทำหน้าที่แทน และในกรณีที่มีสมาชิกสภามีอายุมากที่สุดเท่ากันมากกว่า ๑ คน ให้ใช้วิธีจับสลาก ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ แก้ไขเพิ่มเติม (ฉบับที่ ๒) พ.ศ.๒๕๕๗ ข้อ ๗กำหนดว่า ในการประชุมสภาองค์การบริหารส่วนตำบลชั่วคราว ครั้งแรกให้ปลัดองค์การบริหารส่วนตำบลเป็นเลขานุการชั่วคราว และให้เชิญสมาชิกสภาองค์การบริหารส่วนตำบลผู้มีอายุสูงสุดซึ่งอยู่ในที่ประชุมเป็นประธานสภาชั่วคราว หากสมาชิกสภาองค์การบริหารส่วนตำบล ผู้มีอายุสูงสุดซึ่งอยู่ในที่ประชุมไม่ยอมทำหน้าที่ ให้เชิญสมาชิกสภาผู้มีอายุสูงสุดลำดับรองลงมาตามลำดับเพื่อทำหน้าที่เลือกประธานสภาในกรณีผู้มีอายุสูงสุดมากกว่าหนึ่งคนให้ใช้วิธีจับฉลากจากผลการตรวจสอบอายุของสมาชิกสภาองค์การบริหารส่วนตำบลทุกคนแล้ว ปรากฏว่า นายวันดี ศรีพุฒธา สมาชิกสภาองค์การบริหารส่วนตำบล บ้านกุดหล่ม หมู่ที่ ๗ มีอายุสูงสุด คือ ๖๕ ปี จึงขอเชิญ นายวันดี ศรีพุฒธา ในฐานะที่มีอาวุโสสูงสุดในสภาอบต.แห่งนี้ ขึ้นทำหน้าที่ประธานสภาองค์การบริหารส่วนตำบลชั่วคราว

ที่ประชุม **-**รับทราบ

เลขาสภา อบต.ชั่วคราว -เรียนเชิญ นายวันดี ศรีพุฒธา ดำรงตำแหน่ง ประธานสภา อบต.ศรีบุญเรืองเพื่อทำ

หน้าที่ประธานสภา อบต.ศรีบุญเรือง

**ระเบียบวาระที่ ๒ -เรื่อง เลือกประธานสภาองค์การบริหารส่วนตำบลศรีบุญเรือง**

ประธานสภาฯ **-ได้ดำเนินการตามระเบียบกระทรวงมหาดไทยว่าด้วยข้อบังคับการประชุมสภา**

(ชั่วคราว) **ท้องถิ่น พ.ศ.๒๕๔๗ แก้ไขเพิ่มเติมถึง (ฉบับที่ ๒) พ.ศ.๒๕๕๔ ข้อ ๘**

กระผมขอแจ้งให้ที่ประชุมทราบถึงวิธีเลือกประธาน อบต.ศรีบุญเรือง ให้สมาชิกสภา อบต. ศรีบุญเรือง แต่ละคนมีสิทธิเสนอชื่อสมาชิกสภาท้องถิ่นคนหนึ่งที่ตนเห็นว่าสมควรให้เป็นผู้ดำรงตำแหน่งประธานสภา อบต.ศรีบุญเรือง การเสนอนั้นต้องมีสมาชิกสภาท้องถิ่นรับรองไม่น้อยกว่าสองคน โดยให้สมาชิกสภา อบต.ศรีบุญเรือง แต่ละคนมีสิทธิรับรองได้เพียงครั้งเดียว ชื่อที่เสนอไม่จำกัดจำนวน และให้สมาชิกสภา อบต.ศรีบุญเรือง ลงคะแนนเลือกจากชื่อเหล่านั้น โดยวิธีเขียนชื่อตัวและชื่อสกุลของผู้ที่ถูกเสนอชื่อคนละหนึ่งชื่อ เมื่อตรวจนับแล้วให้ประธานที่ประชุมประกาศคะแนนต่อที่ประชุมสภาอบต. ศรีบุญเรืองผู้ได้คะแนนสูงสุดเป็นผู้ได้รับเลือก ถ้ามีผู้ได้คะแนนสูงสุดเท่ากัน

**๕**

หลายคน ให้เลือกใหม่เฉพาะผู้ที่ได้คะแนนสูงสุดนั้น โดยใช้วิธีเดิม ถ้าผลการเลือกใหม่

ปรากฏว่ายังมีผู้ได้คะแนนสูงสุดเท่ากันอีกให้ใช้วิธีจับสลากเฉพาะผู้ได้คะแนนสูงสุด

เท่ากัน วิธีการเสนอชื่อและการรับรองตามวรรคหนึ่งให้นำความในข้อ ๓๙ มาใช้บังคับ

โดย อนุโลมให้ประธานที่ประชุมเชิญสมาชิกสภาท้องถิ่นไม่น้อยกว่าสองคนช่วยตรวจนับ

คะแนน วิธีจับสลากตามวรรคหนึ่งให้ประธานที่ประชุมดำเนินการให้ผู้ได้คะแนนสูงสุด

เท่ากันตกลงกันเสียก่อนว่าจะให้ผู้ใดเป็นผู้จับสลากก่อนหลัง หากตกลงกันไม่ได้ให้

ประธานที่ประชุมจับสลากว่าผู้ใดจะเป็นผู้จับสลากก่อนหลัง แล้วให้จัดทำบัตรสลาก

ชนิด สีและขนาดอย่าง เดียวกันตามจำนวนเท่ากับจำนวนผู้ได้รับคะแนนสูงสุดเท่ากัน

โดยเขียนข้อความว่า “ได้รับเลือกเป็นประธานสภาท้องถิ่น ” เพียงบัตรเดียว นอกนั้น

เขียนข้อความว่า “ไม่ได้รับเลือกเป็นประธานสภาท้องถิ่น”

โดยรายละเอียดได้มอบเลขานุการสภาองค์การบริหารส่วนตำบลศรีบุญเรือง (ปลัด องค์การบริหารส่วนตำบลศรีบุญเรือง) ในฐานะเลขานุการสภาชั่วคราว ชี้แจงขั้นตอนและวิธีการเลือกประธานสภา เชิญครับ

เลขาสภา อบต. ชั่วคราว -กราบเรียนท่านประธานสภา อบต.ศรีบุญเรือง กระผมขอชี้แจงขั้นตอนและ

วิธีการเลือกประธานสภา อบต.ศรีบุญเรือง ดังนี้

๑) ประธานสภาชั่วคราว ดำเนินการเลือกประธานสภาท้องถิ่น

๒) ประธานสภาชั่วคราว รายงานผลการเลือกประธานสภาต่อนายอำเภอ

เพื่อให้นายอำเภอ หรือผู้ที่ได้รับมอบอำนาจลงนามแต่งตั้งประธานสภา (เสนอในที่ประชุมสภาฯ) เมื่อนายอำเภอ มีคำสั่งแต่งตั้งประธานสภาแล้ว ให้ประธานสภาชั่วคราวพ้นจากตำแหน่ง

๓) ปลัดองค์การบริหารส่วนตำบล อ่านคำสั่งแต่งตั้งประธานสภาให้ที่ประชุมทราบ และเชิญประธานสภาขึ้นทำหน้าที่เป็นประธานในที่ประชุม

ประธานสภา อบต. -ขอให้ท่านสมาชิกสภา อบต.ศรีบุญเรือง เสนอรายชื่อผู้ที่เหมาะสมที่จะดำรงตำแหน่

(ชั่วคราว) ประธานสภา อบต.ศรีบุญเรืองเชิญครับ

สมาชิกสภา อบต. – กราบเรียนท่านประธานสภา อบต.ศรีบุญเรือง ผมนายสมภาร อินธิสร สมาชิกสภา

อบต.ศรีบุญเรือง หมู่ที่ ๑๒ ขอเสนอนายวันดี ศรีพุฒธา เป็นประธานสภา อบต.

ศรีบุญเรือง ครับ

ประธานสภาฯ ชั่วคราว -ขอผู้รับรองครับ

สมาชิกสภา อบต. –กราบเรียนท่านประธานสภา อบต.ศรีบุญเรือง ผมนายประภัทธ วัฒนสุข

สมาชิกสภาอบต. หมู่ที่ ๖ ขอรับรองครับ

สมาชิกสภา อบต. -กราบเรียนท่านประธานสภา อบต.ศรีบุญเรือง ผมนายประดิษฐ์ ทองรักษ์

สมาชิกสภา อบต. หมู่ที่ ๙ ขอรับรองครับ

ประธานสภา อบต. -มีท่านใดที่จะเสนอเพิ่มเติมอีกไหมครับ หากไม่มีท่านใดจะเสนอชื่อท่านอื่นเพิ่มเติม

ชั่วคราว ให้เป็นไปตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น

พ.ศ. ๒๕๔๗ (แก้ไขเพิ่มเติมถึง (ฉบับที่ ๒) พ.ศ. ๒๕๕๔) ข้อ ๑๔ ในการเลือก

ประธานสภาท้องถิ่นรองประธานสภาท้องถิ่น หรือเลขานุการสภาท้องถิ่น ถ้ามีการ

เสนอชื่อผู้สมควรได้รับการแต่งตั้งเพียงตำแหน่งละหนึ่งคน ให้ถือว่าผู้นั้นได้รับเลือก

โดยที่ไม่ต้องขอมติเพื่อความกระจ่างอีกครั้งหนึ่งท่านใดเห็นด้วยให้

**๖**

นายวันดีศรีพุฒธา เป็นประธานสภา อบต. ศรีบุญเรืองโปรดยกมือครับ

ที่ประชุมมติเห็นชอบ ด้วยคะแนนเสียง ๗ เสียง งดออกเสียง ๑ เสียง

ประธานสภา อบต. -เพื่อให้นายอำเภอชนบทได้ประกาศแต่งตั้ง ประธานสภา อบต.ศรีบุญเรือง ตามมติ

ของที่ประชุมสภา อบต.ศรีบุญเรือง ครั้งแรก และจะได้เชิญประสภาอบต.

ศรีบุญเรือง ปฏิบัติหน้าที่เลือกรองประธานสภา อบต.ศรีบุญเรือง,เลขาสภาอบต.

ศรีบุญเรือง จึงขอพักการประชุมสภา อบต.ศรีบุญเรือง ๑๐ นาที

ที่ประชุม รับทราบ

**\*\*\*\*\*\*\*\*\*\*\*\*\*\*\*\*\*\*\*\*\*\*พักการประชุม ๑๐ นาที\*\*\*\*\*\*\*\*\*\*\*\*\*\*\*\*\*\*\*\*\***

ประธานสภา อบต. แจ้งเลขาสภา อบต.ศรีบุญเรืองชั่วคราวให้เชิญสมาชิกเข้าร่วมประชุมสภาต่อไปและ

เชิญเลขาสภา อบต.ศรีบุญเรืองอ่านคำสั่งอำเภอชนบท ที่ ๗๘๙/๒๕๖๔ เรื่อง

แต่งตั้งประธานสภา อบต.ศรีบุญเรือง ลงวันที่ ๓๐ ธันวาคม ๒๕๖๔

**ระเบียบวาระที่ ๓ เรื่อง เลือกรองประธานสภาองค์การบริหารส่วนตำบลศรีบุญเรือง**

เลขาสภา อบต. -อ่านคำสั่งอำเภอชนบท ที่ ๗๘๙/๒๕๖๔ เรื่อง แต่งตั้งประธานสภาอบต.

ศรีบุญเรือง ลงวันที่ ๓๐ ธันวาคม ๒๕๖๔ เชิญประธานสภา อบต.ศรีบุญเรืองเข้า

ปฏิบัติหน้าที่เป็นประธานสภา อบต.ศรีบุญเรืองที่ประชุม เชิญนายวันดี ศรีพุฒธา

ประธานสภา อบต.ศรีบุญเรืองครับ

ประธานสภา อบต **ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.**

**๒๕๔๗ แก้ไขเพิ่มเติมถึง (ฉบับที่ ๒) พ.ศ.๒๕๕๔ ข้อ ๑๑**ให้ประธานสภาท้องถิ่น

รายงานผลการเลือกรองประธานสภาท้องถิ่น ต่อผู้ว่าราชการจังหวัดสำหรับองค์การ

บริหารส่วนจังหวัดหรือเทศบาล และนายอำเภอ สำหรับองค์การบริหารส่วน

ตำบลภายในเจ็ดวันนับแต่วันเลือก **ข้อ ๑๒** วิธีเลือกรองประธานสภาท้องถิ่น ให้

นำความในข้อ ๘ มาใช้บังคับโดย อนุโลม กรณีที่กฎหมายว่าด้วยองค์กรปกครอง

ส่วนท้องถิ่นกำหนดให้สภาท้องถิ่นใดมี รองประธานสภาท้องถิ่นได้มากกว่าหนึ่งคน

ให้เลือกรองประธานสภาท้องถิ่นคนที่หนึ่ง ก่อน แล้วจึงเลือกรองประธานสภา

ท้องถิ่นในลำดับถัดไปทีละคนจนกว่าจะครบตาม จำนวนที่พึงมี

-ประธานสภาองค์การบริหารส่วนตำบลศรีบุญเรือง ที่ได้รับแต่งตั้งปฏิบัติหน้าที่ประธานในที่ประชุม

-ดำเนินการเลือกรองประธานสภาองค์การบริหารส่วนตำบลศรีบุญเรือง

เชิญเลขานุการสภาองค์การบริหารส่วนตำบลศรีบุญเรือง (ปลัดองค์การบริหารส่วนตำบลศรีบุญเรือง) ในฐานะเลขานุการสภาชั่วคราว ชี้แจงขั้นตอนและวิธีการเลือกรองประธานสภา เชิญครับ

เลขาสภา อบต.ชั่วคราว -กราบเรียนท่านประธานสภา อบต.ศรีบุญเรือง กระผมขอชี้แจงขั้นตอนและวิธีการ

เลือกรองประธานสภา อบต.ศรีบุญเรือง ดังนี้

1. ให้ประธานสภาจัดให้มีการเลือกรองประธานสภา ๑ คน จากสมาชิกสภา อบต.

ศรีบุญเรือง

๒) วิธีการเลือกรองประธานสภาใช้วิธีการเช่นเดียวกับการเลือกประธานสภาตามข้อ

๘ มาใช้บังคับโดยอนุโลม

**๗**

๓) ประธานสภาต้องรายงานผลการเลือกรองประธานสภาพร้อมสำเนารายงานการ

ประชุมสภาเพื่อให้นายอำเภอ แต่งตั้ง ภายใน ๗ วันนับตั้งแต่วันเลือกรองประธานสภาตามระเบียบข้อ ๑๑ วรรคสาม

**ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.**

**๒๕๔๗ แก้ไขเพิ่มเติมถึง (ฉบับที่ ๒) พ.ศ.๒๕๕๔ ข้อ ๑๑**ให้ประธานสภาท้องถิ่น

รายงานผลการเลือกรองประธานสภาท้องถิ่น ต่อผู้ว่าราชการจังหวัดสำหรับองค์การ

บริหารส่วนจังหวัดหรือเทศบาล และนายอำเภอ สำหรับองค์การบริหารส่วน

ตำบลภายในเจ็ดวันนับแต่วันเลือก **ข้อ ๑๒** วิธีเลือกรองประธานสภาท้องถิ่น ให้

นำความในข้อ ๘ มาใช้บังคับโดย อนุโลม กรณีที่กฎหมายว่าด้วยองค์กรปกครอง

ส่วนท้องถิ่นกำหนดให้สภาท้องถิ่นใดมี รองประธานสภาท้องถิ่นได้มากกว่าหนึ่งคน

ให้เลือกรองประธานสภาท้องถิ่นคนที่หนึ่ง ก่อน แล้วจึงเลือกรองประธานสภา

ท้องถิ่นในลำดับถัดไปทีละคนจนกว่าจะครบตาม จำนวนที่พึงมี

ประธานสภา อบต. -ขอให้ท่านสมาชิกสภา อบต.ศรีบุญเรืองเสนอชื่อสมาชิกสภา อบต.ศรีบุญเรือง

ที่เหมาะสมจะเป็นรองประธานสภา อบต.ศรีบุญเรือง ครับ

สมาชิกสภาอบต. –กราบเรียนท่านประธานสภา อบต.ศรีบุญเรือง ผมนายชัยศิลป์ ทองกาสี สมาชิก

สภา อบต.ศรีบุญเรืองหมู่ที่ ๘ ขอเสนอนายประภัทธ วัฒนสุข ครับ

ประธานสภาฯ -ผมขอผู้รับรองครับ

สมาชิกสภาอบต.–กราบเรียนท่านประธานสภา อบต.ศรีบุญเรือง ผมนายวิริยะ เรืองสมบัติ สมาชิก

สภา อบต.ศรีบุญเรือง หมู่ที่ ๕ ผู้รับรองครับ

สมาชิกสภาอบต.–กราบเรียนท่านประธาน สภาอบต.ศรีบุญเรือง นายประพันธ์ ขันธ์โยธา สมาชิก

สภาอบต.ศรีบุญเรือง หมู่ที่ ๑๐ ผู้รับรองครับ

ประธานสภา อบต. -มีท่านใดที่จะเสนออีกไหมครับหากไม่มีท่านใดจะเสนอชื่อท่านอื่นเพิ่มเติม

ให้เป็นไปตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น

พ.ศ. ๒๕๔๗ (แก้ไขเพิ่มเติมถึง (ฉบับที่ ๒) พ.ศ. ๒๕๕๔) ข้อ ๑๔ ในการเลือก

ประธานสภาท้องถิ่นรองประธานสภาท้องถิ่น หรือเลขานุการสภาท้องถิ่น ถ้ามีการ

เสนอชื่อผู้สมควรได้รับการแต่งตั้งเพียงตำแหน่งละหนึ่งคน ให้ถือว่าผู้นั้นได้รับเลือก โดยที่ไม่ต้องขอมติเพื่อความกระจ่างอีกครั้งหนึ่งท่านใดเห็นด้วยให้ นายประภัทร วัฒนสุข เป็นรองประธานสภา อบต. ศรีบุญเรืองโปรดยกมือครับ

ที่ประชุมมติเห็นชอบ ด้วยคะแนนเสียง ๗ เสียง งดออกเสียง ๑ เสียง

ประธานสภา อบต. ประกาศในที่ประชุมสภา อบต.ศรีบุญเรือง ได้เลือก นายประภัทร วัฒนสุข เป็น รองประธานสภา อบต.ศรีบุญเรือง

**ระเบียบวาระที่ ๔ เรื่อง เลือกเลขานุการสภาองค์การบริหารส่วนตำบลศรีบุญเรือง**

ประธานสภา อบต. **ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ และ**

**ที่แก้ไขเพิ่มเติม ข้อ ๑๓** วิธีการเลือกเลขานุการสภาท้องถิ่น ให้นำความในข้อ ๘ มาใช้

บังคับโดยอนุโลมเชิญเลขานุการสภาองค์การบริหารส่วนตำบลศรีบุญเรือง

(ปลัดองค์การบริหารส่วนตำบล ศรีบุญเรือง) ในฐานะเลขานุการสภาชั่วคราว ชี้แจง

ขั้นตอนและวิธีการเลือกเลขานุการสภาเชิญครับ

เลขาสภา อบต. –กราบเรียนท่านประธานสภา อบต.ศรีบุญเรือง กระผมขอชี้แจงขั้นตอนและวิธีการ

เลือกเลขานุการสภา อบต.ศรีบุญเรือง ดังนี้

**๘**

๑) ให้ประธานสภาจัดให้มีการเลือกเลขานุการสภาจำนวน ๑ คน

๒) วิธีการเลือกเลขานุการสภา ๑ คน ใช้วิธีการเช่นเดียวกับการเลือกประธานสภา

ตามระเบียบข้อ ๘ มาใช้บังคับโดยอนุโลม

๓) เมื่อที่ประชุมเลือกเลขานุการสภาแล้ว ให้เลขานุการสภาชั่วคราวพ้นจากตำแหน่ง

**พระราชบัญญัติสภาตำบลและองค์การบริหารส่วนตำบล พ.ศ.๒๕๓๗ และ**

**ที่แก้ไขเพิ่มเติม มาตรา ๕๗** ให้สภาองค์การบริหารส่วนตำบลเลือกปลัดองค์การบริหารส่วนตำบลหรือสมาชิกสภาองค์การบริหารส่วนตำบลคนหนึ่งเป็นเลขานุการสภาองค์การบริหารส่วนตำบลโดยมีหน้าที่รับผิดชอบงานธุรการและการจัดการประชุมและงานอื่นใดตามที่ประธานสภาองค์การบริหารส่วนตำบลมอบหมาย ทั้งนี้ให้คำนึงถึงความรู้

ความสามารถอันเป็นประโยชน์ต่อสภาองค์การบริหารส่วนตำบลเลขานุการสภาองค์การบริหารส่วนตำบลพ้นจากตำแหน่งเมื่อครบอายุของสภาองค์การบริหารส่วนตำบล หรือเมื่อมีการยุบสภาองค์การบริหารส่วนตำบล หรือสภาองค์การบริหารส่วนตำบลมีมติให้พ้นจากตำแหน่ง

ประธานสภา อบต. -ขอให้ท่านสมาชิกสภาอบต.ศรีบุญเรืองเสนอชื่อพนักงานส่วนตำบลหรือสมาชิกสภา

อบต.ศรีบุญเรืองท่านใดท่านหนึ่งที่เหมาะสมเป็นเลขาสภา อบต.ศรีบุญเรือง

สมาชิกสภาอบต. –กราบเรียนท่านประธานสภา อบต.ศรีบุญเรือง ผมนายประภัทธ วัฒนสุข สมาชิก

สภา อบต.หมู่ที่ ๖ ขอเสนอพนักงานส่วนตำบล/ปลัดองค์การบริหารส่วนตำบล

ศรีบุญเรืองเป็นเลขานุการสภา อบต.ศรีบุญเรือง ครับ

ประธานสภา อบต. -ผมขอผู้รับรอง ๒ ท่านครับ

สมาชิกสภา อบต.–กราบเรียนท่านประธานสภา อบต.ศรีบุญเรือง ผมนายประดิษฐ์ ทองรักษ์ สมาชิก

สภา อบต.ศรีบุญเรือง หมู่ที่ ๙ ผู้รับรองครับ

สมาชิกสภา อบต.-กราบเรียนท่านประธานสภาอบต.ศรีบุญเรือง ผมนายชัยศิลป์ ทองกาสี สมาชิก

สภา อบต.ศรีบุญเรือง หมู่ที่ ๘ ผู้รับรองครับ

ประธานสภา อบต. -มีท่านใดที่จะเสนออีกไหมครับหากไม่มีท่านใดจะเสนอชื่อท่านอื่นเพิ่มเติม

ให้เป็นไปตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น

พ.ศ. ๒๕๔๗ (แก้ไขเพิ่มเติมถึง (ฉบับที่ ๒) พ.ศ. ๒๕๕๔) ข้อ ๑๔ ในการเลือก

ประธานสภาท้องถิ่นรองประธานสภาท้องถิ่น หรือเลขานุการสภาท้องถิ่น ถ้ามีการ

เสนอชื่อผู้สมควรได้รับการแต่งตั้งเพียงตำแหน่งละหนึ่งคน ให้ถือว่าผู้นั้นได้รับเลือก

โดยที่ไม่ต้องขอมติเพื่อความกระจ่างอีกครั้งหนึ่งท่านใดเห็นด้วยให้ นายวรโชติ กล่อมจิตตำแหน่ง ปลัดองค์การบริหารส่วนตำบลศรีบุญเรือง เป็นเลขาสภา อบต. ศรีบุญเรืองโปรดยกมือครับ

ที่ประชุม **-**มติเห็นชอบ ด้วยคะแนนเสียง ๗ เสียง งดออกเสียง ๑ เสียง

ประธานสภาฯ ประกาศในที่ประชุมสภา อบต.ศรีบุญเรือง ได้เลือก พนักงานส่วนตำบล เป็น เลขาสภา อบต.ศรีบุญเรือง

ที่ประชุม รับทราบ

**๙**

**ระเบียบวาระที่ ๕ เรื่อง อื่นๆ**

ประธานสภา อบต. ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗

และที่แก้ไขเพิ่มเติม ข้อ ๑๑ วรรคหนึ่ง เมื่อมีประธานสภาท้องถิ่นแล้ว ให้สภาท้องถิ่น

เลือกรองประธานสภาท้องถิ่น เลขานุการสภาท้องถิ่น และให้ประธานสภาท้องถิ่นนำ

ปรึกษาในที่ประชุมเกี่ยวกับการประชุมสมัยสามัญ ดังนี้ (๓) สำหรับองค์การบริหาร

ส่วนตำบลให้สภาองค์การบริหารส่วนตำบลกำหนดกี่วันกับให้กำหนดวันเริ่มประชุม

สมัยประชุมสามัญประจำปีสมัยแรกของปีถัดไปและมีกำหนดกี่วัน

**๕.๑ ประธานสภาองค์การบริหารส่วนตำบลศรีบุญเรือง ปรึกษาหารือการประชุม**

**สมัยสามัญ**

**-สภากำหนดวันเริ่มสมัยประชุมสามัญประจำปีของแต่ละสมัย ในปีนั้นจะเริ่มเมื่อใด แต่ละสมัยในปีนั้นมีกำหนดกี่วัน และวันเริ่มสมัยประชุมสามัญประจำปีสมัยแรกของปีถัดไปและมีกำหนดกี่วัน**

**เชิญเลขานุการสภา** ชี้แจงขั้นตอนและ วิธีการ รวมทั้งกฎหมายและระเบียบในการ

กำหนดสมัยประชุมสามัญประจำปี และการกำหนดสมัยประชุมสามัญสมัยแรกของ

ปีถัดไป

เลขาสภา อบต. -กราบเรียนท่านประธานสภาอบต.ศรีบุญเรือง กระผมขอชี้แจงขั้นตอนและวิธีการ

รวมทั้งกฎหมายและระเบียบในการกำหนดสมัยประชุมสามัญประจำปี และการกำหนดสมัยประชุมสามัญสมัยแรกของปีถัดไป ดังนี้

๑) สภา อบต.มี ๒ สมัย แต่ไม่เกิน ๔ สมัย แล้วแต่สภาท้องถิ่นจะกำหนด โดยการ

กำหนดสมัยประชุมให้ถือตามปีปฏิทินกรณีที่ในปี (พ.ศ.) นั้น เคยมีการประชุมสามัญ

ประจำปีแล้วกี่ครั้ง ให้นำมารวมกับการกำหนดสมัยประชุมที่จะกำหนดใหม่ด้วย ทั้งนี้

เมื่อรวมแล้วต้องไม่เกิน ๔ สมัย

๒) สภาท้องถิ่นกำหนดว่า การประชุมสามัญประจำปีแต่ละสมัยนั้นจะเริ่มเมื่อใดและกำหนดกี่วัน กรณี อบต.ไม่เกิน ๑๕ วัน

๓) กำหนดวันเริ่มประชุมสมัยประชุม สามัญประจำปี สมัยแรกของปีถัดไปและมี

กำหนดกี่วัน

**กฎหมาย/ระเบียบ**

**๑) พระราชบัญญัติสภาตำบลและองค์การบริหารส่วนตำบล พ.ศ.๒๕๓๗ และ**

**ที่แก้ไขเพิ่มเติม (ฉบับที่ ๖) พ.ศ.๒๕๕๒ มาตรา ๕๓** ในปีหนึ่งให้มีสมัยประชุมสามัญสองสมัยหรือหลายสมัยแล้วแต่สภาองค์การบริหารส่วนตำบลจะกำหนด แต่ต้องไม่เกินสี่สมัย วันเริ่มสมัยประชุมสามัญประจำปีให้สภาองค์การบริหารส่วนตำบลกำหนด

**วรรคสี่** สมัยประชุมสามัญสมัยหนึ่ง ๆ ให้มีกำหนดไม่เกินสิบห้าวัน แต่ถ้าจะขยายเวลาออกไปอีกจะต้องได้รับอนุญาตจากนายอำเภอ

**๒) ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.**

**๒๕๔๗ และที่แก้ไขเพิ่มเติม ข้อ ๑๑ วรรคหนึ่ง**เมื่อมีประธานสภาท้องถิ่นแล้ว ให้สภา

ท้องถิ่น เลือกรองประธานสภาท้องถิ่น เลขานุการสภาท้องถิ่น และให้ประธานสภา

ท้องถิ่นนำปรึกษาในที่ประชุมเกี่ยวกับการประชุมสมัยสามัญ ดังนี้ (๓) สำหรับองค์การ

บริหารส่วนตำบลให้สภาองค์การบริหารส่วนตำบลกำหนดกี่วันกับให้กำหนดวันเริ่ม

ประชุมสมัยประชุมสามัญประจำปีสมัยแรกของปีถัดไปและมีกำหนดกี่วัน

**๑๐**

ประธานสภา อบต. -ขอเชิญท่านสมาชิกสภา อบต.ศรีบุญเรือง ได้เสนอกำหนดสมัยประชุมสามัญ ครับ

สมาชิกสภา อบต. -กราบเรียนท่านประธานสภาอบต. ผมนายประภัทธ วัฒนสุข สมาชิกสภาอบต. ม.๖

ขอเสนอสมัยประชุมสามัญ ๔ สมัย ดังนี้ครับ

1. สมัยที่ ๑ วันที่ ๒๙ มกราคม ๒๕๖๕- ๑๒ กุมภาพันธ์ ๒๕๖๕
2. สมัยที่ ๒ วันที่ ๑ –๑๕ เมษายน ๒๕๖๕
3. สมัยที่ ๓ วันที่ ๑-๑๕ กรกฎาคม ๒๕๖๕
4. สมัยที่ ๔ วันที่ ๑๕- ๒๙ สิงหาคม ๒๕๖๕

ประธานสภา อบต. -ขอผู้รับรองครับ

สมาชิกสภา อบต. -กราบเรียนท่านประธานสภา อบต.ศรีบุญเรือง ผมนายสมภาร อินธิสร สมาชิก สภาอบต. หมู่ที่ ๑๒ ขอรับรองครับ

สมาชิกสภา อบต. –กราบเรียนท่านประธานสภา อบต.ศรีบุญเรือง ผมนายวิริยะ เรืองสมบัติ สมาชิกสภา

อบต.ศรีบุญเรือง หมู่ที่ ๕ ขอรับรองครับ

ประธานสภา อบต. -มีท่านใดจะเสนอเพิ่มเติมหรือเป็นอย่างอื่นไหมถ้าไม่มีผมขอให้สรุปในการกำหนดสมัย

ประชุมสภา อบต.ศรีบุญเรือง สมัยสามัญ ๔สมัย ประจำปี พ.ศ. ๒๕๖๕ ดังนี้

๑.สมัยที่ ๑ วันที่ ๒๙ มกราคม ๒๕๖๕- ๑๒ กุมภาพันธ์ ๒๕๖๕

๒สมัยที่ ๒ วันที่ ๑ –๑๕ เมษายน ๒๕๖๕

๓.สมัยที่ ๓ วันที่ ๑-๑๕ กรกฎาคม ๒๕๖๕

๔.สมัยที่ ๔ วันที่ ๑๕- ๒๙ สิงหาคม ๒๕๖๕

มีท่านใดเห็นด้วยโปรดยกมือครับ

ที่ประชุม -มติเห็นชอบ ด้วยคะแนนเสียง ๗ เสียง งดออกเสียง ๑ เสียง

ประธานสภาฯ -ขอกราบเรียนท่านนายอำเภอชนบท กล่าวปิดการประชุมสภา อบต.ศรีบุญเรือง ครับ

นายอำเภอชนบท -การประชุมสภาองค์การบริหารส่วนตำบลศรีบุญเรือง ครั้งแรก ได้สำเร็จลุล่วงไปด้วยดี

ผมขอปิดการประชุมสภาครับ

ปิดประชุม เวลา ๑๑.๐๐ น

ลงชื่อ..............................................................ผู้จด/บันทึกการประชุม

(นายวรโชติ กล่อมจิต)

ปลัดองค์การบริหารส่วนตำบลศรีบุญเรือง

เลขานุการสภาองค์การบริหารส่วนตำบลศรีบุญเรือง

ลงชื่อ...............................................................ผู้ตรวจ/ผู้รับรองการประชุม

(นายวันดี ศรีพุฒธา)

ประธานสภาองค์การบริหารส่วนตำบลศรีบุญเรือง